Lav et referat af nedenstående tekst:

Tekst:
Når der skal vælges ny kredsformand til DSR Nordjylland, så bliver det ikke Jytte Wester, der ellers har stået i spidsen for strejken i Nordjylland. Hun besluttede allerede tilbage i foråret, at hun ikke ville gå efter kredsformandsskabet igen til efteråret. Konflikten eller regeringens nylige indgreb har derfor ikke haft nogen indflydelse på den nu afgående formands valg. -	Det er selvfølgelig et uheldigt tidspunkt at melde ud, at man ikke genopstiller, men beslutningen var truffet, siger Jytte Wester. Grunden til, at hun lige præcis melder det ud nu efter 20 års formandskab, er, at der nu er åbent for tilmeldinger, hvis man vil stille op til bestyrelsen og de politiske poster. Vred og uforstående over indgreb De 10 ugers strejke, som Jytte Wester i Nordjylland har været i spidsen for,  kan fra på lørdag være slut. Det sker, hvis regeringens ønske om et lovindgreb bliver til virkelighed. Jytte Wester er vred og uforstående overfor, at regeringen og resten af folketinget ikke vil tage ansvar for det danske sundhedsvæsen. -	Vi har et sundhedsvæsen, der ikke hænger sammen. Vi ved, at hvis vi skal fastholde og rekruttere flere sygeplejersker, så skal der ske noget med lønnen, siger hun. Kommité overtager sagen Der bliver nu nedsat en særlig lønkomité, som har til opgave at se på lønrelationer på det offentlige arbejdsmarked og komme med bud på en udligning af lønforskelle. Det arbejde kaster Dansk Sygeplejeråd sig nu ind i at præge, lyder det fra Jytte Wester: - Det bliver lønkomiteens opgave at bevise, at den formår at reformere den lønstruktur, vi har på det offentlige område, så sygeplejersker og andre kvindedominerede fag med et lønefterslæb kan få den løn, de fortjener, siger hun. Tusindvis af vrede sygeplejersker Ifølge Jytte Wester står regeringen og folketinget med et stort, uforløst problem. Hun sætter spørgsmålstegn ved, hvordan man vil få arbejdsglæden tilbage til tusindvis af vrede sygeplejersker. -	Hverdagen hænger kun sammen i kraft af, at sygeplejerskerne arbejder ekstra. Med regeringsindgrebet, tror jeg, at sygeplejerskers velvillighed til at arbejde ekstra ligger på et meget lille sted, siger Jytte Wester. Men kampen om bedre løn- og arbejdsvilkår bliver altså i fremtiden ikke med Jytte Wester ved roret. Hun stopper fra 8. november - 9. november tiltræder den nye bestyrelse.

Referat:
Regeringens indgriben har ikke nogen indflydelse på, at Jytte Wester stopper som kredsformand. Det var en beslutning, som allerede blev taget tilbage i foråret.